Deg yiseggasen n 2000 d afella, yewwi-d uzɣan yiwen n ubrid amaynut. Deg-s, yella ugar wawal ɣef yiferdisen igensayan i ɣef yinaw  n ungal  d tedyizt-is, meḥsub ɣef yiferdisen igensayan i ɣef tbedd tewsit-agi. Di tuget, seg tesdawiyin d yigezda n tutlayt d yidles amaziɣ i d-frurint tezrawin-agi. Kra seg-sent ɛreḍent ad d-segzint assaɣ yellan gar ungal d tewsatin i tid-yzewaren (tiwsatin n tsekla taqbaylit tamensayt ) imi d tasekla tamenzut i ssnen yimura, d tirmit-nsen tamezwarut deg unnar n tsekla (Salhi